У кватэры гаспадыні Алены Яфіменка па вуліцы Савецкай цэнтральнае ацяпленне. Здавалася б, у такіх дамах менш верагоднасці ўзнікнення пажараў. І ўсё ж наведваць сем’і абавязкова трэба, асабліва з так званай “групы рызыкі”. Тут выхоўваецца непаўналетні хлопчык Ігар, 2006 года нараджэння, якога мы разам з маці засталі дома. У адным з пакояў адсутнічала святло. Як аказалася, нешта адбылося з праводкай і яе будуць замяняць. Выключальнік і разетка раскручаны, адкрыты. Была зроблена заўвага гаспадыні, каб адкрытыя крыніцы закрылі.